Diari Oficial de la Generalitat Valenciana


Sumari del DOGV 9809, del 14-03-2024 (2024/2230)

Extracte de la Resolució de 5 de març de 2024, del director general de l'Institut Valencià de Finances, per la qual s'aprova la convocatòria de l'instrument financer Préstec Participatiu en coinversió del Programa Comunitat Valenciana FEDER 2021-2027.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9809

Data del DOGV
:   14-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2230


Data del document
:   05-03-2024

Organisme emissor
:   Institut Valencià de Finances

Tipus de document
:   Extracte

Descriptors 

:   * Institut Valencià de Finances

Extracte de la Resolució de 5 de març de 2024, del director general de l'Institut Valencià de Finances, per la qual s'aprova la convocatòria de l'instrument financer Préstec Participatiu en coinversió del Programa Comunitat Valenciana FEDER 2021-2027. [2024/2230]  
BDNS (identif.): 748315.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/748315).  
  
Primer. Entitats beneficiàries  
1. Els beneficiaris del finançament subordinat operaran en qualsevol sector d'activitat amb excepció dels següents:  
a) Activitats econòmiques il·legals: tota producció, comerç o una altra activitat que siga il·legal conformement a les disposicions legals o reglamentàries de la jurisdicció nacional per a eixa mena de producció, comerç o activitat.  
b) Productes del tabac i begudes alcohòliques destil·lades. La producció i el comerç de productes del tabac i begudes alcohòliques destil·lades i productes relacionats.  
c) Producció i comerç d'armes i municions: el finançament de la producció i el comerç d'armes i municions de qualsevol tipus. Esta restricció no s'aplicarà en la mesura en què estes activitats formen part de polítiques explícites de la Unió Europea o siguen accessòries a estes.  
d) Casinos i empreses equivalents.  
e) Restriccions del sector de les TU. Investigació, desenvolupament o aplicacions tècniques relacionades amb programes o solucions de dades electròniques que i) tinguen específicament per objecte: a) donar suport a qualsevol activitat inclosa en els sectors restringits esmentats en les lletres a) a d) anteriors; b) jocs d'atzar en internet i casinos en línia, o c) pornografia, o que ii) tinguen com a objectiu permetre a) l'entrada il·legal en xarxes de dades electròniques, o b) la descàrrega il·legal de dades electròniques.  
f) Restriccions del sector de ciències de la vida. Quan es done suport al finançament de la investigació, el desenvolupament o les aplicacions tècniques relacionades amb: i) la clonació humana amb finalitats terapèutics o d'investigació, o ii) els organismes modificats genèticament (OMG).  
g) Empreses d'intermediació financera, segurs i servicis bancàries, excepte les fintech i insurtech.  
h) Empreses d'intermediació amb criptomonedes.   
i) La clausura o la construcció de centrals nuclears.  
j) Inversió destinada a reduir les emissions de gasos d'efecte d'hivernacle procedents d'activitats enumerades en l'annex 1 de la Directiva 2003/87/CE.   
k) Inversió en infraestructura aeroportuària, amb l'excepció de les mesures de mitigació de l'impacte mediambiental, o de sistemes de seguretat física i operacional i sistemes de gestió de trànsit aeri derivats de la investigació sobre la gestió del trànsit aeri en el context del cel únic europeu.  
l) Inversió en eliminació de deixalles en abocadors, amb l'excepció de les inversions per al desmantellament, reconversió o seguretat dels abocadors existents sempre que estes inversions no augmenten la seua capacitat  
m) Inversió a augmentar la capacitat de les instal·lacions per al tractament de deixalles residuals, amb l'excepció de les inversions en tecnologies per a recuperar materials de deixalles residuals amb finalitats d'economia circular  
n) Inversió relacionada amb la producció, la transformació, el transport, la distribució, l'emmagatzematge o la combustió de combustibles fòssils, amb les excepcions establides en la lletra h) apartat 1 de l'article 7 del Reglament (UE) 2021/1058 del Parlament Europeu i del Consell, de 24 de juny de 2021, relatiu al Fons Europeu de Desenvolupament Regional i al Fons de Cohesió.  
o) Activitats relacionades amb l'exportació a tercers països o Estats membres, en concret les ajudes directament vinculades a les quantitats exportades, a l'establiment i l'explotació d'una xarxa de distribució o a altres despeses corrents vinculades a l'activitat exportadora.  
  
2. Les entitats beneficiàries hauran de reunir els requisits previstos en l'article 4 de la convocatòria.  
  
Segon. Objecte  
Constituïx l'objecte de la convocatòria present l'atorgament de finançament per al creixement d'empreses de creació recent, prioritzant la innovació, a través de la coinversió al costat d'altres inversors privats en projectes desenvolupats en la Comunitat Valenciana per empreses amb establiment o sucursal de producció o de desenvolupament d'activitat radicat en la Comunitat Valenciana.  
  
Tercer. Normes reguladores  
Acord de 23 de febrer de 2024, del Consell Executiu del Fons Cartera del Programa Comunitat Valenciana FEDER 2021-2027, pel qual s'aprova la convocatòria que inclou les normes reguladores de l'instrument financer préstecs participatius en coinversió del Programa Comunitat Valenciana FEDER 2021-2027.  
  
Quart. Quantia  
La quantia màxima prevista per a la concessió de préstecs ascendix a 9.000.000 d'euros, en què l'import de cada operació està comprés entre 50.000 euros i 300.000 euros. La bonificació d'interessos associada a esta línia de finançament està subjecta al Reglament 651/2014 (UE) d'exempció de notificació.  
  
Quint. Termini de presentació de sol·licituds  
El termini de presentació de sol·licituds s'iniciarà l'endemà al de la publicació de la convocatòria en el Diari Oficial de la Generalitat Valenciana (DOGV) i en la pàgina web de l'IVF.  
  
Sext. Altres dades  
1. Documentació: la prevista en l'article 11 de la convocatòria.  
2. Característiques del finançament: les previstes en l'article 6 de la convocatòria.  
3. La sol·licitud de finançament es realitzarà mitjançant els formularis d'emplenament electrònic previstos en la convocatòria present com a annexos de l'I al IV i serà obligatòria la seua presentació en línia a través dels mitjans disponibles en la pàgina web de l'IVF (https://prestamos.ivf.es), amb firma i registre electrònic.  
4. Els beneficiaris hauran de reunir els requisits establits en l'article 4 de la convocatòria.  
  
València, 5 de març de 2024. El director general de l'Institut Valencià de Finances: Enrique Montes Estellés.